Anna (Go to Him)

«Anna (Go to Him)» er en sang skrevet og utgitt av Arthur Alexander 7. september 1962. Plateselskapet var Dot Records. En coverversjon ble innspilt og utgitt med The Beatles på deres debutalbum Please Please Me året etter.Harry, Bill (1992). The Ultimate Beatles Encyclopedia. London: Virgin Books. ISBN 0-86369-681-3 s 16/17

 Arthur Alexanders originalversjon 
Teksten handler om Alexanders problemer i ekteskapet med sin kone Ann og de ble etter hvert skilt. Grunn-akkorden i «Anna (Go to Him)» er h-dur og blant musikerne er det Floyd Kramer som spiller piano, og ellers består arrangementet av både strykere og damekor. Til tross for at sangtittelen er «Anna (Go to Him)» synger Alexander heller «go with him». Det samme gjør John Lennon på The Beatles sin versjon.

I episoden «Oldies But Young 'Uns» fra den kjente amerikanske sitcom-serien Våre verste år (også kalt «Bundy»), har Al Bundy «Anna (Go to Him)» på hjernen, men kommer ikke på hva tittelen er.http://www.youtube.com/watch?v=IPeV8zNIkyI

 The Beatles' versjon 

The Beatles' versjon går i d-dur (i stedet for h-dur som originalen). John Lennon synger med George Harrison og Paul McCartney på kor. I stedet for piano, blir riffet ivaretatt av Harrison på sin sologitar. Ringo Starr kopierte det meste av trommespillet fra originalen, bortsett fra i mellomversene hvor han også benytter taktfast hi-hat slag. I versene gjør trommisene på begge versjoner en spesiell markering med hi-hat rett før skarptromme-slaget. Lennon var veldig forkjølet den 11. februar 1963 da The Beatles spilte inn sin versjon og etter tredje tagning, var den klar for remiksing.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 24-26 Den ble først utgitt 22. mars 1963 på gruppens debutalbum Please Please Me.Lewisohn, Mark (1988). The Beatles Recording Sessions s. 200 I USA var den først planlagt utgitt 22. juli 1963 på albumet Introducing... The Beatles, men så ikke dagens lys før 10. januar 1964.Spizer, Bruce (2004). The Beatles Are Coming! The Birth of Beatlemania in America. New Orleans: 498 Productions. ISBN 0-9662649-9-1 s. 98

 Personell på The Beatles' versjon 
John Lennon: akustisk rytmegitar, vokal
Paul McCartney: bassgitar, kor
George Harrison: sologitar, kor
Ringo Starr: trommer

The Beatles spilte «Anna (Go to Him)» på sine konserter i peroden høsten 1962 – våren 1963, og de spilte også inn to versjoner for BBC Radio:

  «Anna (Go to Him)» fremført av The Beatles i BBC radioLewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 356/361
 Programtittel:  Innspillingsdato:  Kringkastet første gang: Pop Go The Beatles 17. juni 1963  25. juni 1963 Pop Go The Beatles  1. august 1963  27. august 1963

 Referanser 

Kategori:Singler fra 1962
Kategori:Sanger fra 1962
Kategori:Sanger fra USA
Kategori:Beatles-innspillinger skrevet av andre